
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 


miluieşte-ne pe noi. Amin. 


Apoi troparele acestea, glasul al 6-lea: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zic: 

Condacul 1 

Aleşi de către împăratul Puterilor, Domnul nostru lisus Hristos, nouă pătimitori ai 
Lui, în Cizic adunaţi împreună din felurite ţări şi oraşe, de moarte şi chinuri nu v- 
aţi înfricoşat, mărturisindu-L cu îndrăzneală pe Hristos! Ne bucurăm duhovniceşte 
de sfânta voastră prăznuire şi, cântând vitejia voastră plină de har şi răbdare, lup- 
tători multpătimitori ai lui Hristos, întăriţi întru voia Sa, vă rugăm să mijlociţi întru 
rugăciune pentru mântuirea noastră, a celora care strigăm: Bucurați- vă, nouă 
mucenici prea lăudaţi ai lui Hristos! 


Icosul 1 

Precum îngerii din cer, v-aţi înălţat cu gândul de la cele pământeşti la cele cereşti, 
la Hristos, împăratul tuturor, neîncetat privind cu ochii credinţei, Sfinţilor mucenici 
Teognis, Ruf, Antipatru, Teostih, Artemas, Magnon, Teodot, Tavmasie, Filimon! 
Voi în mijlocul închinătorilor la idoli ai cetăţii Cizic, fără de teamă v-aţi mărturisit 
a fi creştini şi întăriți de puterea lui Dumnezeu, mulţime de chinuri cu bărbăţie aţi 
răbdat pentru Hristos şi aţi plecat capetele voastre sub sabie. Pentru aceasta, feri- 
cind suferinţele voastre şi tăierea capetelor, grăim: 

Bucuraţi-vă, că aţi disprețuit bucuriile pământeşti; 

Bucuraţi-vă, că aţi râvnit bunurile cereşti; 

Bucuraţi-vă, mărturisitorilor nebiruiţi ai lui Hristos, ce aţi păstrat neîntinată cre- 
dința; 

Bucuraţi-vă, că aţi urmat patimilor lui Hristos şi morţii Sale; 

Bucuraţi-vă, că prin puterea Celui Înviat aţi călcat capiştea iadului; 

Bucuraţi-vă, că sufletele voastre în mâinile lui Dumnezeu le-aţi încredinţat şi aţi 
câştigat cununi de biruinţă; 

Bucuraţi-vă, nouă mucenici prea lăudaţi ai lui Hristos! 


Condacul al 2-lea 

Văzând cetatea Cizic a fi plină de idoli, voi, înţelepţi mucenici ai lui Hristos, în 
număr de nouă, v-aţi răzvrătit cu duhul şi, râvnind întru Dumnezeu şi fiind întăriți 
de harul dumnezeiesc, aţi început a propovădui şi a învăţa despre numele 
Domnului, vădind rătăcirea idolească; oamenii însă, orbiţi fiind de întunericul ne- 
credinţei, de îndată, legaţi ca pe nişte răufăcători, v-au înfățişat împăratului Cizi- 
cului spre a fi osândiţi; dar, într-armându-vă cu toate armele lui Dumnezeu, ca 
nişte ostaşi credincioşi ai lui Hristos, nu v-aţi lepădat de atotputernicul Voievod, 
Domnul vostru, strigând Lui: Aliluia! 


Icosul al 2-lea 
Știind că cel ce va răbda până la sfârşit, cu răbdare râvnind, acela se va mântui, 
mucenici ai lui Hristos, căutând la mucenicia ce va urma, la lisus - începutul şi 

Plinitorul credinţei, aţi răbdat chinuirea trupurilor voastre, bucurându-vă şi minu- 
nându-vă de rănile pătimite pentru dragostea către Domnul. Pentru aceasta: 
Bucuraţi-vă, sfinților mucenici, iubitori ai Domnului Hristos, care pentru noi sufle- 
tul Său pe Cruce L-a dat; 

Bucuraţi-vă, că v-aţi străduit să vă asemănaţi Lui, prin răbdarea chinurilor; 
Bucuraţi-vă, că suferinţele şi chinurile le-aţi preschimbat în biruinţa credinţei; 
Bucuraţi-vă, că v-aţi proslăvit vărsându-vă sângele pentru Hristos; 

Bucuraţi-vă, căci binecuvântat este pământul pe care s-a vărsat sângele vostru; 
Bucuraţi-vă, că sufletele voastre le-aţi jertfit cu dragoste pentru Hristos; 
Bucuraţi-vă, nouă mucenici prea lăudaţi ai lui Hristos! 


Condacul al 3-lea 

Întăriţi de puterea lui Dumnezeu, prea minunaţi nouă mucenici, nu v-aţi înfricoşat 
de pedepsele rău credinciosului împărat al Cizicului, nici de uneltirile împăratului 
nevăzut al lumii acesteia, ci aţi mărturisit pe Hristos lisus; cu gurile voastre L-aţi 
mărturisit Dumnezeu adevărat, Acesta, dăruindu-vă cuvânt şi înţelepciune, la care 
chinuitorul nu a avut nimic a spune potrivnic, şi a fost ruşinat şi biruit de adevăr; 
asemenea şi toate chinurile voastre au mărturisit întreaga voastră dorire de Dumne- 
zeu; astfel înfricoşându-se oamenii, văzând răbdarea voastră destoinică şi cu-no- 
scând asupra voastră puterea şi ajutorul atotputernicului Dumnezeu, au strigat Lui: 
Aliluia! 


Icosul al 3-lea 

Având în minte cuvintele Domnului: nici fir de păr de pe capetele voastre nu va 
cădea, aţi crezut astfel că nu doar părul, chinuit pentru Hristos, se va arăta întreg la 
înviere, ci însuşi trupul, care a pătimit răni şi zdrobire pentru Hristos, întreg va 
învia întru slavă multă. Astfel, minunaţi pătimitori ai lui Hristos, întăriți de credinţă 
şi lăudându-vă cu nădejdea slavei lui Dumnezeu, aţi plinit cale cea bună a muce- 
niciei şi sufletele voastre sfinte în mâinile lui Dumnezeu le-aţi încredinţat. Pentru 
aceasta, şi noi vă înălțăm aceste cântări de laudă: 

Bucuraţi-vă, că aţi vădit bărbăție prea minunată; 

Bucuraţi-vă, că prin nădejdea întru înviere, Hristos v-a făcut de neînvins înaintea 
chinuitorilor; 

Bucuraţi-vă, că Hristos va preschimba trupurile voastre smerite, asemenea trupului 
slavei Sale; 

Bucuraţi-vă, părtaşi ai fericitei vieţi veşnice; 

Bucuraţi-vă, că dimpreună cu îngerii cântaţi cântare de biruinţă; 

Bucuraţi-vă, nouă mucenici prea lăudaţi ai lui Hristos! 


Condacul al 4-lea 

Chinuit fiind pentru sfânta credinţă întru numele Domnului Hristos, furtuna ispi- 
telor şi a necazurilor s-a prăbuşit asupra ta, Teognis, dar nu s-a clătinat lăcaşul 
sufletului tău, căci a fost zidit pe piatra, care este Hristos, Fiul Dumnezeului celui 
Viu; când însă te-au adus înaintea împăratului cetăţii pentru judecată, pe tine nici 
temniţa, nici bătăile crunte, nici rănile nu te-au făcut să te lepezi de Hristos, spre 
mărturisire chinuitorilor; şi târât pe pământ, şi lovit necruţător cu vine de bou şi cu 
unghii de fier strujit, tare şi viteaz întru suferinţă te-ai arătat; cu şuvoaiele sângelui 
tău precum cu o porfiră te-ai înveşmântat, şi ochiul inimii l-ai aţintit la Dumnezeu, 
cântându-l: Aliluia! 


Icosul al 4-lea 

Auzind înfricoşătoarea poruncă a neruşinatului împărat de a vă lepăda de Hristos şi 
de a aduce jertfa idolilor, văzând uneltele chinurilor pregătite vouă, slăviţilor păti- 
mitori, aţi cugetat la ziua celei de a doua veniri pe pământ a Domnului nostru lisus 
Hristos şi la cumplita mânie a judecății Sale, când va veni din cer întru slava Sa 
dimpreună cu toţi sfinţii Săi îngeri; pentru aceasta, ostaşi ai lui Hristos, ce, nebi- 
ruiţi întru multă răbdare, v-aţi predat chinurilor şi rănilor pentru Împărăţia Ceru- 
rilor, primiţi de la noi aceste cuvinte de laudă: 

Bucuraţi-vă, că v-aţi adus aminte de cuvântul Domnului că cel ce se va lepăda de 
Mine înaintea oamenilor, lepădat va fi înaintea îngerilor lui Dumnezeu; 
Bucuraţi-vă, că aţi luat aminte celor grăite de către Hristos: nu vă temeţi de cei ce 
ucid trupul, iar sufletul nu pot să-l ucidă; temeţi-vă mai curând de acela care poate 
şi sufletul, şi trupul să le piardă în gheenă; 

Bucuraţi-vă, cei ce v-aţi grăit vouă înşivă: cumplitele chinuri omeneşti sunt vre- 
melnice, chinurile gheenei însă sunt veşnice; să ne izbăvim, aşadar, de chinurile 
veşnice, neînfricoşându-ne de cele vremelnice; 

Bucuraţi-vă, robi ai lui Hristos, credincioşi până la moarte, răsplătiți de Domnul cu 
cununile vieţii; 

Bucuraţi-vă, că la înfricoşătoarea judecată Domnul vă va număra cu cei de-a 
dreapta şi vă va învrednici cu cei ce L-au iubit; 

Bucuraţi-vă, căci, spune împăratul Slavei: veniţi, binecuvântaţii Tatălui Meu, şi 
moşteniți împărăţia pregătită vouă de la întemeierea lumii; 

Bucuraţi-vă, nouă mucenici prea lăudaţi ai lui Hristos! 


Condacul al 5-lea 

Stea de Dumnezeu rânduită, povăţuitoare către Hristos Dumnezeu, Soarele Drep- 
tăţii, te-ai arătat, Sfinte mucenice Ruf, şi cu strălucirea muceniciei tale ai luminat 
oamenilor dintru întunericul necredinţei, puterea harului lui Dumnezeu arătându-se 
întru neputinţa ta. Pentru aceasta, legate având mâinile şi picioarele, necinste şi 
batjocură ai răbdat, ai îndrăznit spre pătimire şi viaţa nu ţi-ai cruţat-o pentru Dom- 


Ar Dr De De Dr de De Dr Dr De De e Dr Dr Dr De de De de de dr fr Ar A 


Xp PP XP IP 2 E e E 30 IE 3 2 2 2 2 E 30 e IE IE 2 E DP E E E E XX 


De De de De Ar De e De De De De Dr Dr de De De dr De Dr Dr De de de dr dr d 


XP XP XP 3 IE DE 2 E 30 E 3 2 2 2 2 E 30 50 IE IE 2 E 2 XX 


nul, ci, cu fiare şi bice fiind bătut cu cruzime şi ars cu foc, ai strigat către EI cu glas 
mare: Aliluia! 


Icosul al 5-lea 

Văzându-vă încătuşaţi, suferind pentru numele Domnului lisus Hristos, pe El 
iubindu-L., întru El având credinţă, voi, nouă mucenici ai lui Hristos, întru necazul 
vostru şi în strâmtoarea temniţei, mângâiaţi de Duhul Sfânt, cu bucurie aţi grăit 
unii altora: trup şi sânge nu vom cruța, ne vom înfăţişa fără de frică la orice păti- 
mire, vom muri pentru Hristos, ca să vieţuim cu EI în vecii vecilor, bucurându-ne 
neîncetat. Pentru aceasta, slăvind minunatele voastre pătimiri, vă aducem laudă: 
Bucuraţi-vă, că aţi încredinţat inimile voastre în mâinile lui Dumnezeu; 
Bucuraţi-vă, vase alese ale harului Duhului Sfânt; 

Bucuraţi-vă, lăcaşuri minunate ale Duhului Sfânt; 

Bucuraţi-vă, că aţi dobândit întru Duhul Sfânt adevăr, pace şi bucurie; 

Bucuraţi-vă, lesne mijlocitori ai bucuriei veşnice; 

Bucuraţi-vă, întăriţi de Duhul Atotstăpânitor, care v-a dăruit bucuria mântuirii întru 
Domnul; 

Bucuraţi-vă, nouă mucenici prea lăudaţi ai lui Hristos! 


Condacul al 6-lea 

Propovăduitor al lui Hristos, care a pătimit pentru noi, mucenice Antipatru, legat 
fiind de stâlp şi bătut cu vergi cu spini de către răii chinuitori, te-ai asemănat 
Domnului Hristos, încununat cu cunună de spini. Tu priveai la Hristos, pentru noi 
rănit şi batjocorit; şi, răbdând mulțime de chinuri pentru EI, precum şi Hristos a 
pătimit pentru noi, ai cântat Lui, Împăratului tău, cu dragoste puternică: Aliluia! 


Icosul al 6-lea 

Aţi revărsat, sfinților nouă mucenici, în cetatea Cizic, lumina virtuţilor creştineşti, 
precum căderea unor stele strălucitoare - şi aţi luminat adânca noapte a închinării la 
idoli. Hristos Domnul, prin pronia Sa dumnezeiască, v-a trimis ca pe nişte oi în 
mijlocul lupilor; voi, însă, Mielului Hristos, Fiului lui Dumnezeu jertfit cu voie 
pentru lume, v-aţi arătat adevăraţi învăţăcei. Cu înţelepciunea lui Dumnezeu, lumi- 
naţi de Duhul Sfânt, aţi înţeles trecerea vieţii şi aţi nesocotit chinurile, păzind 
credinţa dreaptă spre viaţa veşnică; de acestea minunându-ne, vă cântăm astfel: 
Bucuraţi-vă, că urmând cuvântului Domnului, înţelepţi ca şerpii, nevinovaţi ca 
porumbeii - înţelepţi întru cele bune şi lipsiţi de viclenie întru cele rele ați fost; 
Bucuraţi-vă, că, asemenea lui Hristos, care a fost blând şi smerit cu inima, şi voi cu 
blândeţe aţi răbdat dosădiri şi batjocură; 

Bucuraţi-vă, că întru pătimiri nu v-aţi împotrivit chinuitorilor voştri, ci cu smerenie 
aţi mers ca nişte oi la junghiere; 

Bucuraţi-vă, că în viaţa voastră aţi urmat virtuţilor lui Hristos; 
Bucuraţi-vă, mieilor, care v-aţi adus jertfă lui Hristos; 

Bucuraţi-vă, că Hristos v-a fericit şi moştenitori ai pământului v-a arătat; 
Bucuraţi-vă, nouă mucenici prea lăudaţi ai lui Hristos! 


Condacul al 7-lea 

Vrând vrăjmaşul mântuirii neamului omenesc să te înspăimânte pe tine, neîn-fri- 
coşatule oştean al lui Hristos, Sfinte mucenice Teostih, a stârnit mânia şi înver- 
şunarea necredinciosului împărat al Cizicului, care a poruncit să fii chinuit cumplit, 
tu, însă, fiind bătut fără de cruţare cu vergile, strujit şi împuns cu coarne de fier, 
mulțumeai lui Hristos că te-a învrednicit a suferi chinuri pentru slava numelui Său 
cel sfânt. Întărit de puterea lui Dumnezeu, n-ai primit sfatul vrăjmaşului nevăzut şi, 
cu credinţă, ai cântat lui Dumnezeu: Aliluia! 


Icosul al 7-lea 

Minunatul Hristos Dumnezeu proslăvit întru sfinţii Săi v-a dăruit vouă, muceni- 
cilor, nu doar să credeţi întru El cu întreagă înţelepciune, dar şi să mărturisiţi 
Dumnezeirea Sa şi să pătimiți pentru El. Hristos v-a adunat prea luminată oştire 
mucenicească, într-un sobor de mucenici, în Biserica Dumnezeului celui Viu dim- 
preună cu voi fiind. Pentru aceasta cu bucurie vă aducem acestea: 

Bucuraţi-vă, căci şi vouă v-a grăit Domnul în Evanghelie: unde sunt adunaţi doi 
sau trei în numele Meu, sunt şi Eu în mijlocul lor; 

Bucuraţi-vă, căci şi voi aţi fost mângâiaţi de cuvântul evanghelic: în lume necazuri 
veţi avea, dar îndrăzniţi, Eu am biruit lumea; 

Bucuraţi-vă, căci şi vouă v-a fost făgăduit, grăindu-vă: lată, Eu sunt cu voi în toate 
zilele, până la sfârşitul veacului; 

Bucuraţi-vă, căci vi s-a dăruit biruinţă de către Domnul nostru lisus Hristos; 
Bucuraţi-vă, căci, întăriți de harul lui Dumnezeu, aţi ţinut piept chinuitorilor, dar, 
mai cu seamă aţi înfrânt puterile diavoleşti; 

Bucuraţi-vă, căci Hristos Dumnezeu v-a fost stâlp de tărie înaintea vrăjmaşului; 
Bucuraţi-vă, nouă mucenici prea lăudaţi ai lui Hristos! 


Condacul al 8-lea 

Cale înfricoşătoare şi cumplită ai urmat, Artemas, slăvite mucenice, legat fiind de 
roată şi aruncat la vale, ca să ţi se zdrobească mădularele! Calea chinurilor tale 
străluceşte sub razele Soarelui Neapus, pentru că ai căutat spre Domnul, alipit fiind 
cu mintea şi dragostea de Hristos. Hristos este Puterea, Dumnezeu şi Domn, Lui ai 
cântat, multpătimitorule: Aliluia! 


Icosul al 8-lea 

Toată ceata voastră, nouă sfinţi mucenici, nădăjduise întru Hristos Dumnezeu că va 
căuta dintru înălțime la jertfa voastră, dimpreună cu mulțimea de sfinţi îngeri şi vă 
va ajuta vouă, celor întru neputinţă. Credincios este Dumnezeu, căci nu a îngăduit 
să fiți ispitiţi peste puteri, ci, dimpreună cu încercare, a lucrat şi izbăvirea, ca să le 
puteţi purta; pentru aceasta, primiţi de la noi aceste laude: 

Bucuraţi-vă, că Dumnezeu v-a mângâiat întru toate necazurile voastre; 

Bucuraţi-vă, că precum multe au fost pătimirile lui Hristos, asemenea Hristos a 
înmulțit mângâierea voastră; 

Bucuraţi-vă, căci puterea lui Hristos s-a sălăşluit întru voi, pentru aceasta toate le 
puteți întru Hristos lisus, care vă întăreşte; 

Bucuraţi-vă, căci dragostea lui Dumnezeu s-a revărsat prin Duhul Sfânt în inimile 
voastre şi v-a dăruit nădejdea neruşinată întru slava Lui; 

Bucuraţi-vă, căci Domnul Puterilor, ajutor întru necazuri, este cu voi şi nimic nu vă 
poate despărţi de dragostea lui Dumnezeu; 

Bucuraţi-vă, că sufletele voastre, precum păsările izbăvite din laţuri au zburat spre 
minunatele locaşuri ale Raiului; 

Bucuraţi-vă, nouă mucenici prea lăudaţi ai lui Hristos! 


Condacul al 9-lea 

Avut-ai tot trupul rănit până la oase, bunule pătimitorule Magnon, când chinuitorul 
te-a dezgolit şi întins pe pământ şi te lovea îndelung fără de milă pe grumaz şi pe 
pântece, cu cleşte încinse chinuindu-te. Domnul însă, prin putere nevăzută, fiind 
alături de tine, ţi-a uşurat suferinţele şi a încredinţat inima ta spre răbdare şi iubire 
dumnezeiască. Pentru aceasta, întru chinuri ai cântat lui Hristos Dumnezeu: Ali- 
luia! 


Icosul al 9-lea 

Ritorii mult grăitori nu pot să vă aducă vrednică laudă, nouă mucenici ai lui Hri- 
stos, care aţi plecat sabiei grumazul pentru Hristos, cel ce a plecat cerurile şi S-a 
pogorât; voi, vărsând sângele vostru, v-aţi făcut părtaşi ai patimilor Lui. Noi însă, 
nevrednicii, aceste daruri de cântare aducem vouă, zicând: 

Bucuraţi-vă, că Hristos v-a dat paharul Său să-l beţi şi să vă botezați cu botezul cu 
care însuşi S-a botezat; 

Bucuraţi-vă, căci calea şi pătimirile voastre sunt înaintea ochilor lui Dumnezeu; 
Bucuraţi-vă, că L-aţi iubit pe Hristos cu tot sufletul; 

Bucuraţi-vă, că aţi pătimit împreună cu Hristos şi împreună cu El vă veţi proslăvi; 
Bucuraţi-vă, că aţi primit de la EI slava veşnică şi veşmânt neputrezicios; 
Bucuraţi-vă, căci ca pe nişte comori cereşti v-au primit, ca pe un grâu copt; 
Bucuraţi-vă, nouă mucenici prea lăudaţi ai lui Hristos! 

Condacul al 10-lea 

Venind să mântuieşti lumea, fiind aprins de dragostea Fiului lui Dumnezeu, muce- 
nice 'Teodot, te-ai arătat mai puternic decât focul. Pe tigaia încinsă foarte, gol fiind 
aşezat şi în cazanul clocotit fiind scufundat, ai disprețuit cu vrednicie arderea şi 
chinul amar, dar nicidecum despărţindu-te de dragostea lui Hristos, Îi cântai cu 
umilință: Aliluia! 


Icosul al 10-lea 

Împăratului celui veşnic lui Hristos, pururea ascultători întru toate, mucenicilor 
multpătimitori, v-aţi adunat laolată în Cizic, venind din multe locuri şi ţări şi, 
intrând în cetate, L-aţi propovăduit pe Hristos, Fiul lui Dumnezeu cel care a venit 
în trup, voi, slăviților - şi fără de frică aţi grăit cuvântul lui Dumnezeu. Când însă 
locuitorii Cizicului nu au primit bunavestire a lui Hristos, ba chiar v-au dat la chi- 
nuri, cazne şi moarte cumplită, voi, binevestitorilor ai lui Hristos, ieşind de acolo 
nu cu trupul, ci cu sufletul, nu doar că praful din cetate nu l-aţi scuturat de pe încăl- 
țămintele voastre, ba chiar trupurile voastre trecătoare, chinuite pentru vestirea lui 
Hristos, le-aţi lăsat spre mărturie pentru ziua judecății. Pentru aceasta, cu evlavie 
strigăm vouă: 

Bucuraţi-vă, că aţi mers prin cetatea Cizic cu picioare următoare lui Hristos; 
Bucuraţi-vă, binevestitori ai Evangheliei lui Hristos; 

Bucuraţi-vă, căci aţi propovăuit pe Dumnezeul întrupat; 

Bucuraţi-vă, căci chinurile, focul şi tăierea sabiei pentru EI vouă vi s-au preschim- 
bat în dulceaţă; 

Bucuraţi-vă, că oamenilor care nu v-au primit şi nu v-au ascultat, le-aţi lăsat tru- 
purile voastre drept mărturie a jertfei voastre înălțate spre mântuire lor; 
Bucuraţi-vă, căci curgerea muceniciei voastre s-a sfârşit cu bine, căci v-aţi păstrat 
curată credinţa, pentru care vă este hărăzită cununa dreptăţii; 

Bucuraţi-vă, nouă mucenici prea lăudaţi ai lui Hristos! 


Condacul al 11-lea 

Cântare aducem ţie, Tavmasie, mucenice! Sufletul tău a vădit răbdare neclintită şi 
mărinimie a jertfei, când nemilostivii chinuitori adăugau rană la rană şi suferinţă la 
suferință, căci cu cuțite te-au spintecat şi au tăiat trupul tău, şi cu sulițe au împuns 
cumplit coastele tale. Tu însă, mucenice Tavmasie, ai fost asemenea Domnului 
Hristos, care pe Cruce a fost împuns în coastă de către unul dintre oşteni, căci ai 
grăit, bucurându-te şi slăvind pe Dumnezeu: Aliluia! 


Icosul al 11-lea 
Torţă dumnezeiască, strălucind celor din întunericul necredinţei şi al mulțimii de 
idoli s-au arătat trupurile voastre neputrezicioase, nouă sfinți mucenici! Când, du- 

pă înscăunarea marelui Constantin a încetat prigoana şi a strălucit lumina evlaviei 
întru tot pământul, atunci în Cizic, în biserica voastră, mulţime de minuni şi de tă- 
măduiri s-au întâmplat de la sfintele voastre moaşte, pentru care mult popor necre- 
dincios s-a întors la Hristos. Pentru aceasta, spre lauda voastră, strigăm: Aliluia! 
Bucuraţi-vă, căci locuitorii cetăţii Cizic, văzând harul lui Dumnezeu, minunat lu- 
crător prin mult tămăduitoarele voastre moaşte, au primit sfânta credinţă în Hristos; 
Bucuraţi-vă, că idolii şi locaşurile idoleşti din Cizic s-au prăbuşit, iar în locul lor au 
fost înălțate locaşuri lui Dumnezeu; 

Bucuraţi-vă, dătătorilor de tămăduiri nesecate; 

Bucuraţi-vă, căci mare este binecuvântata voastră putere, a mucenicilor lui Hristos: 
în mormânt fiind, duhurile răutăţii le alungaţi, ca şi cum aţi fi vii, iar, celor ce vin 
cu credinţă le pliniți cererile; 

Bucuraţi-vă, căci prin strălucirea minunilor prea minunate luminaţi pe cei credin- 
CIOŞI, iar pe cei necredincioşi îi aduceţi la Hristos; 

Bucuraţi-vă, căci moaştele voastre sfinte s-au arătat tuturor, precum un steag bi- 
ruitor, 

Bucuraţi-vă, nouă mucenici prea lăudaţi ai lui Hristos! 


Condacul al 12-lea 

Harul dumnezeiesc te-a întărit întru mucenicie, Filimon mult pătimitorule! Căci, 
fiind agăţat de coaste cu cange de fier şi atârnat de copac, neclintit ai fost în măr- 
turisirea lui Hristos Dumnezeu, cântându-l cântare de laudă: Aliluia! 


Icosul al 12-lea 

Cântând multele şi prea slăvitele voastre faceri de minuni, vă lăudăm, prea lău- 
daților nouă mucenici ai lui Hristos. Când creştinii evlavioşi au ridicat din pământ 
trupurile voastre, pe care le-au aflat neputrezite, şi le-au dus în biserica ridicată în 
numele vostru, minuni au izvodit de la acestea, precum nişte raze strălucitoare. 
Noi, însă, cu dragoste cântând harul tămăduirilor dăruit vouă de către Dumnezeu, 
zicem: 

Bucuraţi-vă, că după sfârşitul vostru, Hristos Dumnezeu a izvorât izvoare de minu- 
nate tămăduiri, spre proslăvirea voastră; 

Bucuraţi-vă, izgonitorilor ai duhurilor necurate din oameni; 

Bucuraţi-vă, tămăduitorilor desăvârşiţi ai celor gârbovi şi bolnavi de friguri; 
Bucuraţi-vă, căci s-a izbăvit de povara apelor un oarecare bărbat atingându-se de 
racla cinstitelor voastre moaşte; 

Bucuraţi-vă, că şi numai prin chemarea cinstitelor voastre nume se tămăduieşte 
boala frigurilor, dar şi orice boală a celor ce vin către voi cu credinţă; 

Bucuraţi-vă, bunilor biruitori mucenici, încununaţi cu cununile biruinţei de către 
Mântuitorul Hristos, căci suferinţele voastre s-au răsplătit cu cinstea şi slava Împă- 
răției Cerurilor; 

Bucuraţi-vă, nouă mucenici prea lăudaţi ai lui Hristos! 


Condacul al 13-lea (de trei ori) 

O, bunilor biruitori şi mult pătimitorilor nouă mucenici ai lui Hristos, cu mi- 
lostivire primiţi de la noi, nevrednicii şi păcătoşii, cântarea de laudă adusă vouă 
astăzi; şi, ca nişte înainte stătători ai slavei cereşti, care aveţi îndrăzneală multă 
către Hristos Dumnezeul nostru, pomeniţi-ne şi pe noi, cei ce vă fericim cu dra- 
goste şi cinstim mucenicia voastră minunată; cereți de la Domnul iertare păcatelor 
noastre, întărire în credinţă, izbăvire de necazuri şi nevoi, ca pururi, cu buze mul- 
țumitoare să cântăm lui Dumnezeu: Aliluia! 


Apoi: 


Icosul 1 

Precum îngerii din cer, v-aţi înălţat cu gândul de la cele pământeşti la cele cereşti, 
la Hristos, împăratul tuturor, neîncetat privind cu ochii credinţei, Sfinţilor mucenici 
Teognis, Ruf, Antipatru, Teostih, Artemas, Magnon, Teodot, Tavmasie, Filimon! 
Voi în mijlocul închinătorilor la idoli ai cetăţii Cizic, fără de teamă v-aţi mărturisit 
a fi creştini şi întăriți de puterea lui Dumnezeu, mulţime de chinuri cu bărbăţie aţi 
răbdat pentru Hristos şi aţi plecat capetele voastre sub sabie. Pentru aceasta, feri- 
cind suferinţele voastre şi tăierea capetelor, grăim: 

Bucuraţi-vă, că aţi disprețuit bucuriile pământeşti; 

Bucuraţi-vă, că aţi râvnit bunurile cereşti; 

Bucuraţi-vă, mărturisitorilor nebiruiţi ai lui Hristos, ce aţi păstrat neîntinată cre- 
dința; 

Bucuraţi-vă, că aţi urmat patimilor lui Hristos şi morţii Sale; 

Bucuraţi-vă, că prin puterea Celui Înviat aţi călcat capiştea iadului; 

Bucuraţi-vă, că sufletele voastre în mâinile lui Dumnezeu le-aţi încredinţat şi aţi 
câştigat cununi de biruinţă; 

Bucuraţi-vă, nouă mucenici prea lăudaţi ai lui Hristos! 


Condacul 1 

Aleşi de către împăratul Puterilor, Domnul nostru isus Hristos, nouă pătimitori ai 
Lui, în Cizic adunaţi împreună din felurite ţări şi oraşe, de moarte şi chinuri nu v- 
aţi înfricoşat, mărturisindu-L cu îndrăzneală pe Hristos! Ne bucurăm duhovniceşte 
de sfânta voastră prăznuire şi, cântând vitejia voastră plină de har şi răbdare, lup- 
tători multpătimitori ai lui Hristos, întăriţi întru voia Sa, vă rugăm să mijlociţi întru 

rugăciune pentru mântuirea noastră, a celora care strigăm: Bucuraţi- vă, nouă 
mucenici prea lăudaţi ai lui Hristos! 


Pe urmă: 
Rugăciunea întâi 


O, prea lăudaţilor Sfinţi mucenici, destoinicilor robi ai lui Hristos: Teognis, Ruf, 
Antipatru, Teostih, Artemas, Magnon, Teodot, Tavmasie şi Filimon, care v-aţi adu- 
nat pentru Hristos din felurite ţări şi cu îndrăzneală L-aţi propovăduit în Cizic - 
Dumnezeu şi Om desăvârşit; fund siliți să vă închinaţi la idoli, i-aţi călcat în 
picioare şi pe împărat aţi ruşinat; nu v-aţi înfricoşat de mulțimea de chinuri şi 
arderi, nici de tăierea cu sabia, ci aţi vărsat sângele vostru precum apa, cu care, pre- 
cum o purpură, Biserica lui Hristos, asemenea unei mirese aţi împodobit-o; pentru 
aceasta, astăzi sunteţi încununaţi cu cununile neveştejite ale slavei veşnice, v-aţi 
sălăşluit cu chipuri îngereşti în locaşurile cereşti, pururi întru negrăita bucurie, 
scăldaţi în lumină dumnezeiască, îndulcindu-vă de vederea negrăitei Sale bunătăți. 


Pentru aceasta şi noi, smeriţii, alergăm la voi, şi, privind cu umilinţă la icoana voa- 
stră, vă rugăm: rugaţi pe Hristos Dumnezeu pentru noi, ca unii ce aveţi îndrăz- 
neală, ca să ne izbăvim cu rugăciunile voastre de toată neputinţa sufletească şi tru- 
pească. Căci, de la Dumnezeu v-a fost dăruit harul tămăduirii tuturor celor ce alear- 
gă cu credinţă şi precum pe bărbatul bolnav de friguri l-aţi tămăduit, întocmai şi 
noi, credincioşi, primind cele asemenea, vă cinstim, sfinţilor mucenici, mulţime de 
daruri având de la Hristos Dumnezeu, a căruia este slava, dimpreună cu Tatăl şi cu 
Duhul Sfânt, acum şi pururea şi în vecii vecilor. Amin. 


Rugăciunea a doua 


O, marilor plăcuţi ai lui Dumnezeu, Sfinţilor mucenici ai lui Hristos: Teognis, Ruf, 
Antipatru, Teostih, Artemas, Magnon, Teodot, Tavmasie şi Filimon! Voi, fiind slu- 
jitori credincioşi ai împăratului Hristos şi lucrând jertfa cea bună, aţi pătimit pentru 
EI chinuri. Pentru aceasta, după nemincinosul Lui cuvânt - unde voi fi Eu, acolo va 
fi şi slujitorul Meu - şi voi, astăzi, împreună cu îngerii, staţi înaintea împăratului 
Hristos şi, dintru înălțimea slavei cereşti, cu milostivire priviţi spre biserica voastră 
şi spre cei ce se roagă în ea. 


Rugaţi-L pe Domnul Puterilor să păzească Biserica Sa sfântă şi ţara noastră orto- 
doxă de nevoi şi de necazuri, de toţi vrăjmaşii văzuţi şi nevăzuţi, să biruie înşelarea 
necredinţei şi turma lui Hristos să o izbăvească de lupii care o pierd, vorbind vi- 

clean cele bune, cele bune viclenindu-le, întunericul dându-l drept lumină, iar 
lumina întuneric; de clătinarea minţii, precum trestia în vânt şi de slăbănogirea 
păcătoasă a sufletelor. 


Harul dăruit de Dumnezeu al facerii de minuni, nouă mucenici ai lui Hristos, revăr- 
saţi-l spre noi toţi, cei ce cu credinţă alergăm la voi, şi toate suferinţele noastre 
sufleteşti şi trupeşti tămăduiţi-le, şi toate cererile noastre bune pliniți-le. 


O, dar, sfinților mult pătimitori, rugaţi pe Domnul pentru noi, ca să ne dăruiască 
harul Său dumnezeiesc şi darul Sfântului Duh, care toate neputinţele le tămădu- 
ieşte şi cele cu lipsă le plineşte, ca să lucreze mântuirea noastră prin mijlocirea lui 
Hristos Mântuitorul nostru, să ne izbăvim de laţurile vrăjmaşului şi de păcate şi să 
fie miluite sufletele noastre, ca toţi împreună cu voi şi cu toţi sfinții să proslăvim 
pe Dumnezeu, cel în Treime slăvit: pe Tatăl şi pe Fiul şi pe Sfântul Duh. Amin. 


Sursa:https://www.ascorcluj.ro/2020/04/29/acatistul-sfintilor-noua-mucenici-din-cizic/ 





SR 5 e 


Cetatea Cizicului se afla într-o parte a Asiei, care se numea Asia mică, ce era veche 
şi slăvită, lângă marea Elespontului, care desparte Asia de Europa înveci-nându-se 
cu Troada, cea pe care picioarele învățătorului limbilor, adică ale dumne-zeiescului 
apostol Pavel, au străbătut-o. Această cetate a primit sămânța Cuvân-tului lui 
Dumnezeu, tot de la Sfântul Pavel, vasul alegerii. 


Deşi era strălucită cu lumina sfintei credinţe, la început nu avea mulţi creştini, din 
pricina tiraniei celor ce prigoneau Biserica lui Hristos, mai ales de către păgânii 
împărați ai Romei, care au împărățit mai înainte de marele Constantin, şi care 
dădeau înfricoşate porunci prin toate ţările şi se trimiteau ighemoni păgâni, ca pe 
toţi cei ce mărturiseau numele lui Hristos, să-i silească la închinarea de idoli, iar pe 
cei ce nu se vor supune, cu munci şi cu moarte să-i pedepsească. 


Atunci mulți credincioşi se ascundeau, fugind prin munţi şi prin pustie, iar alții 
petrecând între păgâni, îşi tăinuiau buna lor credință în Domnul. lar cei ce iubeau 
mai mult pe Hristos, Dumnezeul lor şi râvneau după El mărturiseau pe faţă 
Preasfânt Numele Lui şi de bunăvoie se dădeau în mâinile muncitorilor şi îşi pu- 
neau sufletele lor pentru EI. 


Unii ca aceştia, în vremea aceea ni s-au arătat bărbaţi viteji, care erau nemişcaţi în 
sfânta credinţă, ca muntele Sionului şi cu râvnă după Dumnezeu ardeau ca Ilie, ale 
căror nume sunt acestea: Teognid, Ruf, Antipatru, Teostih, Artema, Magn, Teodot, 

Tavmasie şi Filimon. Aceştia, fiind din diferite locuri şi ţări, s-au adunat în Cizic 
şi, nebăgând în seamă groaznicele porunci împărăteşti şi frica tiranilor, prea 
măreau pe Hristos şi cu toată îndrăzneala Îl propovăduiau pe EI, că este Unul Dum- 
nezeu Atoateziditor şi Atoateţiitor. lar rătăcirea elinească, cea fără de Dumnezeu şi 
cinstitoare de mulţi zei idoleşti, o ocărau şi o mustrau, căci în loc de Dumnezeu ei 
cinsteau pe diavoli; în loc să se închine Făcătorului a toate, se închinau făpturii 
celei nelucrătoare, adică idolilor; în locul Celui viu, celor morți; în locul Celui 
adevărat, se închinau mincinoşilor zei şi în locul Celui Preamilostiv şi dătător de 
bunătăţi, se supuneau diavolului nemilostiv. 


Apoi sfinţii îndemnau pe oamenii cei orbiţi cu necredinţa, ca, lepădând întunericul 
cel înnegurat al minţii, să vadă adevărul; şi luminându-se cu lumina cunoștinței, să 
creadă întru Unul adevăratul Dumnezeu, Cel ce este în cer şi toată lumea o stă- 
pâneşte. 


O îndrăzneală ca aceasta văzând-o slujitorii diavolului, i-au prins îndată, ca nişte 
lupi pe oi, cu sălbăticie şi fără de omenie şi, legându-i, i-au dus la judecată înaintea 
boierului cetăţii, în Cizic. 


Deci, vitejii ostaşi ai lui Hristos stăteau înaintea stăpânitorilor păgâni cu dârzenie 
în suflet, având inimile lor aprinse cu focul dragostei către Dumnezeu şi cu râvnă, 
ca de o văpaie mare arzând după Dânsul. Apoi au stat, slujindu-se de toate armele 
lui Dumnezeu, ca să poată a se împotrivi muncitorului, şi mai ales nevăzutului 
boier al întunericului şi la toată puterea lui cea diavolească, cu care mai ales voiau 
să se lupte. Deci, erau obosiţi în multe feluri de chinuri şi pedepse, fiind aruncaţi în 
temniţă şi iarăşi scoşi şi chinuiţi, ca să se lepede de Hristos şi să jertfească idolilor. 


Iar ostaşii lui Hristos nicidecum nu se depărtau de Domnul şi, văzând înşelăciunea 
păgânească şi deşarta închinare la idoli, au ocărât şi au ruşinat pe stăpânitor. 
Pentru aceea, după alte munci, li s-au tăiat capetele şi tot în acel loc li s-au îngropat 
şi trupurile. 


După câţiva ani, împărăţind marele Constantin, luminat cu Sfântul Botez, a încetat 
prigonirea şi a răsărit lumina dreptei credinţe în toată lumea. Atunci în Cizic, bine 
credincioşii creştini scoțând de sub pământ trupurile celor nouă Sfinți mucenici, şi 
găsindu-le nestricate, le-au pus în raclă nouă, zidind o biserică în numele lor, au 
adus într-însa comoara cea de mare preţ. Apoi s-au făcut multe minuni şi tămăduiri 
prin sfintele lor moaşte: diavolii erau izgoniți, gârbovii se îndreptau şi bolile de 
friguri cu desăvârşire se tămăduiau. 

Un vestit bărbat s-a izbăvit de idropică, atingându-se de vestita raclă a sfinților, şi 
cine era cuprins de orice boală, dacă se atingea numai de racla sfinților răbdători de 
chinuri, îndată primea tămăduire. 

Drept aceea, mulţime de popor necredincios, văzând unele tămăduiri de diferite 
boli, care se făceau la sfintele moaşte ale mucenicilor, s-au întors spre Hristos. 


Apoi, nu după multă vreme, aproape toată cetatea a primit sfânta credinţă în 
Hristos şi a sfărâmat idolii şi capiştile idoleşti; iar în locul lor au ridicat biserici lui 
Dumnezeu şi a înflorit în cetatea Cizicului sfânta credință, cu minunile şi 
rugăciunile sfinţilor, cei nouă la număr, care se odihnesc acolo. 


Apoi, după marele împărat Constantin şi după Constanţie, fiul lui, care împă- 
rățiseră multă vreme, luând împărăția lulian paravatul, unii din elini care rămă- 
seseră în Cizic, s-au dus la împărat şi au clevetit asupra creştinilor, cum că în 
cetatea lor au stricat pe toţi zeii şi capiştile şi au răsturnat jertfele. Atunci 
împăratul, deşi a poruncit să înnoiască iarăşi zeii şi capiştile, dar fiind în Cizic 
foarte mult popor creştin, n-a îndrăznit să le facă vreo silă sau răutate, de teamă să 
nu se facă tulburare, ci a chemat numai pe episcopul lor, Elevsie, şi l-a băgat în 
temniță. Apoi ducându-se asupra Persiei, a pierit ticălosul, liberându-se astfel epis- 
copul. 


Deci, strălucea cetatea aceea cu lumina sfintei credinţe, întărindu-se şi îngrădindu- 
se ca un zid nesurpat, prin mijlocirile cele calde ale Sfinților mucenici făcute 


pentru dânsa către Dumnezeu. 


Cu ale căror rugăciuni să câştigăm şi noi tămăduiri de bolile noastre sufleteşti şi 
trupeşti şi să ne învrednicim darului şi milei Domnului nostru lisus Hristos. Amin. 


(Vieţile Sfinţilor - Pomenirea Sfinţilor nouă mucenici care au pătimit în Cizic) 

